Paul Krugman เจ้าของรางวัลโนเบลสาขาเศรษฐศาสตร์
รางวัลโนเบลสาขาเศรษฐศาสตร์เป็นรางวัลสุดท้ายสำหรับปีค.ศ. 2008 นี้ และคณะกรรมการโนเบลประกาศออกมาเมื่อวันจันทร์มอบรางวัลโนเบล สาขาเศรษฐศาส
ศาสตราจารย์ Paul Krugman ของมหาวิทยาลัย Princeton กล่าวในการให้สัมภาษณ์ทางโทรทัศน์เมื่อวันอาทิตย์ก่อนจะรู้ว่าจะได้รับรางวัลโนเบลตำหนิกระทรวงการคลังสหรัฐที่ไม่มีนโยบายจัดการกับปัญหาการเงิน ทำให้ขาดความเชื่อมั่นและเมื่อเข้าแก้ไขปัญหาก็ใช้เวลานานเกินไป ไม่ทันต่อเหตุการณ์ และในการให้สัมภาษณ์ทางโทรศัพท์หลังจากที่รู้ว่าได้รับรางวัลโนเบล นักเศรษฐศาสตร์ผู้นี้กล่าวว่ารางวัลที่ได้รับจะช่วยให้เขาได้เป็นที่รู้จักมักคุ้นมากขึ้นและพูดถึงวิกฤติเศรษฐกิจโลกขณะนี้ว่า เป็นเรื่องที่น่ากลัวมาก คณะกรรมการโนเบลระบุผลงานชิ้นสำคัญของศาสตราจารย์ PaulKrugman ที่ทำให้ตัดสินใจมอบรางวัลปีนี้ให้ คือ ทฤษฎีการค้าใหม่ หรือ new tradetheory และ new economic geography หรือ ภูมิศาสตร์เศรษฐกิจใหม่ที่สามารถอธิบายได้ว่า ทำไม Toyota จึงขายรถได้ในเยอรมนี และทำไม Mercedes-Benz จึงเข้าไปขายรถได้ในญี่ปุ่นศาสตราจารย์ Edward Glaeser นักเศรษฐศาสตร์ที่มหาวิทยาลัยฮาร์วาร์ด ยกย่องว่าทฤษฎีการค้าใหม่นี้ ผูกโยงเรื่องโลกาภิวัฒน์เข้าไปได้อย่างลงตัวและอาศัยทฤษฎีการแข่งขันแบบผูกขาด หรือ monopolistic competition ของ EdwardChamberlain เป็นจุดเริ่มต้นของการวิเคราะห์ ส่วนแนวคิดเรื่องภูมิศาสตร์เศรษฐกิจใหม่นั้นอธิบายเรื่องการค้ากับแหล่งที่อยู่ของผู้คนและสถานที่ทำธุรกิจ โดยมีสมมุติฐานว่าแรงงานสามารถโยกย้ายที่อยู่ได้อย่างเสรี แนวคิดเรื่องนี้นำมาใช้อธิบายได้ว่าทำไมบริษัทธุรกิจและแรงงานจึงไปรวมตัวอยู่ในที่เดียวกัน ศาสตราจารย์ Paul Krugman ยังเขียนคอลัมน์ วิเคราะห์ทั้งเรื่องการเมืองและเศรษฐกิจลงเป็นประจำในหนังสือพิมพ์New York Times ด้วย